পালা বদলের মেলায় বৈশাখ আসে, বৈশাখ যায়। বৈশাখ মানে কাঠফাটা রোদ, ধুলার উড়াউড়ি, ঝড়ো হাওয়ায় মেঘের লুকোচুরি, এক পশলা বৃষ্টি। আমের গুটিগুলো আস্তে আস্তে বড় হয়ে পরিপূর্ণ আম হবার অপেক্ষায়। প্রকৃতির এক লীলাখেলায় পদ্মা, মেঘনা, যমুনা আজো বয়ে চলেছে, সব কিছুই চলছে তার নিজ নিজ নিয়মের হাত ধরে। অথচ আজ আমি সময়গুলো পার করছি  পড়াশোনা, বন্ধুদের সাথে আড্ডা, হাসি-গান, আর আনন্দে মেতে। তারপরও এতটুকু অবসর পেলেই হূদয় রাজ্যে তোলপাড় করে দিতে আসে তোমার ভালোবাসা। আজ লিখতে বসে বারবার চোখ থেকে অশ্রু গড়িয়ে পড়ছে পাহাড়ের ঝর্ণার মতো। আমার এ লেখা শুধুই বেদনার আর্তনাদ! এত সহজে দূরে চলে গেলে? বৈশাখ যায়, ফিরে আসে কিন্তু তুমি সেই যে চলে গেলে কেন আসো না? শূন্যতা প্লিজ একবার শুধু ফোন কর। কতদিন কথা হয় না! হাফিজুর রহমান সায়মন সরিষাবাড়ি, জামালপুর।